HASZNÁLATI SZERZŐDÉS

mely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6., adóigazgatási szám: 15507008-2-42, statisztikai számjele: 15507008-7510-32101, képviseli: Vattamány Zsolt polgármester) a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottság …………….. számú határozata alapján jelen Szerződés megkötésénél eljár: **Erzsébetvárosi Önkormányzati Vagyonkezelő Nonprofit Zártkörűen Működő Részvénytársaság** (rövidített név: **ERVA Nonprofit Zrt.,** 1071 Budapest, Damjanich u. 12., cégjegyzékszám: Cg. 01-10-043258, adóigazgatási szám: 12194528-2-42, statisztikai számjele: 12194528-6832-573-01, képviseli: dr. Csomor Sándor vezérigazgató), Használatba adó(a továbbiakban: **Használatba adó**)**,** másrészről:

Név:

Székhely:

Kézbesítési cím:

Adószám:

Cégjegyzékszám:

Bankszámlaszám:

Képviseletére jogosult:

Lakcím:

Szem. ig. szám:

Születési hely és idő:

Adóazonosító jel:

Anyja neve:

Őstermelői igazolvány száma:

Vállalkozói igazolvány száma:

Kiállító hatóság:

Használó (a továbbiakban: **Használó**, a továbbiakban együttesen: **Felek**) között a mai napon az alábbi feltételekkel:

**I. ELŐZMÉNYEK**

I.1. A Budapest VII. kerület, Garay tér 20. szám alatt található Társasház (a továbbiakban: „**Társasház**”) Péterfy Sándor u. felőli oldalán kialakított „Dísztér” (a továbbiakban: „**Dísztér**”) megnevezésű területre az Önkormányzatnak kizárólagos hasznosítási joga van, melyet a társasházi Alapító Okirat a IV. fejezet, Kizárólagos Használat alcím alatt a Dísztér megjelölésnél (183. oldal) tartalmaz.

I.2. Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága az …………… számú határozatában felhatalmazta az ERVA Nonprofit Zrt.-t a Dísztér hasznosításával (fenyőfavásárral) kapcsolatos használati szerződések megkötésére, mely felhatalmazás alapján jár el a jelen Szerződés megkötésénél is.

**II. A SZERZŐDÉS TÁRGYA**

II.1. Felek megállapodnak abban, hogy a Használó a jelen Szerződésben foglalt feltételek szerint- a III.1. pontban meghatározott időtartamon belül- jogosult használni fenyőfavásár céljára a Dísztéren lévő….. számú, ….m2 – az Alapító Okirat mellékletét képező alaprajzon megjelölt-alapterületű részt (a továbbiakban: „Terület”).

**III. A SZERZŐDÉS IDŐTARTAMA**

III.1. Felek a jelen Szerződést 2015. december 15-én, 8:00 órától határozott időtartamra, 2015. december 24-én 15:00 óra időpontig kötik azzal, hogy Használó az adott időszakon belül reggel 8:00 és este 24:00 óra között jogosult fenyőfavásár céljára használni a Területet.

**IV. FIZETÉSI FELTÉTELEK**

IV.1. A Használó a Terület használatáért 400,- Ft/m2/nap+ÁFA használati díjat (azaz használati díjat) köteles megfizetni a jelen Szerződés aláírásával egyidejűleg kiállított számla ellenében, amely a II.1. pontban meghatározott Terület vonatkozásában, a III. 1. pontban megjelölt időtartamra összesen:….…………………………….Ft+ÁFA, azaz………………………forint plusz általános forgalmi adó (a továbbiakban: „**Díj**”).

IV.2. Felek megállapodnak abban, hogy a Használó jelen Szerződés aláírásával egyidejűleg köteles 1.500,- Ft/m2/nap+ÁFA óvadékot kiállított számla ellenében megfizetni, amely a II.1. pontban meghatározott Terület vonatkozásában, a III. 1. pontban megjelölt időtartamra összesen:.……………………Ft + ÁFA, azaz ……………….. forint plusz általános forgalmi adó.

Az óvadék, a vásár befejezését követően visszafizetésre kerül, amennyiben a Használó az általa használt területet maradéktalanul kiürítette és kitakarította.

IV.3. A Használatba adó a Szerződés aláírásával egyidejűleg elismeri és nyugtázza a használati díj (azaz használati díj) és óvadék megfizetésének tényét.

**V. A HASZNÁLÓ KÖTELEZETTSÉGEI**

V.1. A Felek megállapodnak abban, hogy a jelen Szerződés hatálybalépésétől annak időtartama alatt a Használót a használati díj fizetési kötelezettség abban az esetben is terheli, amennyiben bármilyen okból a Területet – akár csak időlegesen – nem használja, vagy nem tudja használni, kivéve, ha a Használatba adónak felróható.

V.2. A Használó a Területet kizárólag fenyőfavásár céljára használhatja.

V.3. A Használó köteles a Terület folyamatos tisztán tartásáról (takarítás, szemétszállítás) és az őrzéséről saját költségén gondoskodni.

V.4. A jelen Szerződés bármely okból történő megszűnése esetén a Használó legkésőbb a megszűnés napján köteles a Terület visszaadásáról, kiürítéséről gondoskodni. A Használó a jelen Szerződés aláírásával kifejezett hozzájárulását adja ahhoz, hogy amennyiben a Szerződés bármely okból történő megszűnése esetén határidőre a Területet nem adja vissza, illetve nem üríti ki, akkor a Használatba adó (vagy megbízottja) a Használó költségére minden külön felszólítás nélkül intézkedhet a Terület visszavétele, illetve kiürítése tárgyában.

V.5. Amennyiben a Használó a jelen fejezetben meghatározott bármely kötelezettségét megszegi, úgy a magatartásával okozott kárért kártérítési felelősséggel tartozik.

V.6. A Használó tudomásul veszi, hogy a jelen Szerződés V. fejezete olyan lényeges kötelezettségeket állapít meg, amelyek bármelyikének megsértése esetén a Használatba adó rendkívüli felmondással élhet.

V.7. Harmadik személyekkel szemben a Felek kizárólag azért a kárért felelősek, amely abból ered, hogy a jelen Szerződésben vagy valamely vonatkozó jogszabályban szereplő kötelezettségeiket megszegték. Egyik Fél sem felelős sem közvetett, sem közvetlen módon semmilyen kárért, amely bármely harmadik személyt ér amiatt, hogy a másik Fél a jelen Szerződésben foglalt kötelezettségeit nem megfelelő módon vagy egyáltalán nem teljesíti.

V.8. A Felek teljes kártérítési felelősséggel tartoznak a jelen Szerződés vagy valamely vonatkozó jogszabály megszegésével a másik Félnek okozott károkért.

**VI. A SZERZŐDÉS MEGSZŰNÉSE**

VI.1. A jelen Szerződés a vonatkozó jogszabályokban és a jelen Szerződésben meghatározott esetekben szűnik meg.

VI.2. A Szerződést a Felek közös megegyezéssel írásban bármikor megszüntethetik.

VI.3. Jelen Szerződés megszűnik a Szerződésben megállapított idő elteltével.

VI.4. A másik Fél súlyos szerződésszegése esetén akár a Használatba adó, akár a Használó rendkívüli felmondással élhet.

VI.5. A rendkívüli felmondás jogának gyakorlása nem érinti a Felek szerződésszegéssel kapcsolatos egyéb igényeit, különösen a kártérítéshez való jogot.

VI.6. A Szerződés megszűnése esetén a Felek kötelesek úgy eljárni, hogy a másik Felet vagy saját magukat megóvják bármilyen jellegű kártól.

**VII. ZÁRÓ ÉS EGYÉB RENDELKEZÉSEK**

VII.1. A jelen Szerződés csak a Felek közös megegyezésével, írásban módosítható, a szóban közölt módosítás érvénytelen. A módosítást mindkét Félnek szabályszerűen, cégszerűen alá kell írnia.

VII.2. A jelen Szerződésben nem szabályozott kérdésekben a Polgári Törvénykönyvről szóló mindenkor hatályos 2013. évi V. törvény és a vonatkozó egyéb jogszabályok rendelkezései az irányadók.

VII.3. A Felek kijelentik, hogy nincs tudomásuk olyan tényről vagy körülményről, amely a jelen Szerződés érvényességét vagy hatályát részben vagy egészben érinthetné.

VII.4. A Felek megállapodnak abban, hogy a jelen Szerződés teljesítése során kölcsönösen együttműködnek, valamennyi lényeges tényről és körülményről, illetve ezek megváltozásáról haladéktalanul értesítik egymást.

VII.5. A Felek kijelentik, hogy a jelen Szerződés aláírására és teljesítésére teljes jogkörrel rendelkeznek.

VII.6. Felek jelen Szerződést elolvasás és közös értelmezés, megértés után, mint akaratukkal mindenben megegyezőt, a Szerződés aláírására teljes jogkörrel felhatalmazott képviselőik útján, szabályszerűen helybenhagyólag, és saját kezűleg írják alá.

Budapest, 20….év……………..hónap……..nap

|  |  |
| --- | --- |
| ……………………………………………… | ……………………………………………… |
| **Név/Cégnév**  képviseletében**:**  **HASZNÁLÓ** | **Budapest Főváros VII. kerület**  **Erzsébetváros Önkormányzata**  a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ………… számú határozata alapján eljár:  **Erzsébetvárosi Önkormányzati Vagyonkezelő Nonprofit Zártkörűen működő Részvénytársaság**  képviseletében:  **dr. Csomor Sándor**  **vezérigazgató** |

**HASZNÁLATBA ADÓ**