**Vállalkozási szerződés**

1. számú módosítása

Szerződő Felek (a továbbiakban: felek)

egyrészről

név: **Budapest Főváros VII. ker. Erzsébetváros Önkormányzata**

teljes jogú képviselője: Vattamány Zsolt polgármester

székhely: 1073 Budapest, Erzsébet krt. 6.

adószám: 15735708-2-42

számlaszám: 11784009-15507008-00000000

számlavezető pénzintézet: OTP Bank Nyrt.

kapcsolattartó: Csombordi Sándor

telefon: 06-1-462-3268

fax: 06-1-321-3974

mint **megrendelő**

másrészről

Név: **ERANDO Biztonságtechnikai Tanácsadó és Kereskedelmi Korlátolt Felelősségű Társaság**

Cím: 1149 Budapest, Angol utca 77.

Képviseli: Kandolka Károly ügyvezető

Levelezési cím: 1149 Budapest, Angol utca 77.

Számlavezető pénzintézete: Budapest Bank Nyrt.

Számlaszáma: 10100840-63060200-01002000

Számlázási cím: 1149 Budapest, Angol utca 77.

Adószáma: 12350508-2-42

Statisztikai jelzőszáma: 12350508-4321-113-01

Cégbíróság: Fővárosi Törvényszék

Cégjegyzék száma: 01-09-668279

mint **vállalkozó**

között, az alábbi feltételekkel:

1. A felek rögzítik, hogy 2015. július 29. napján vállalkozási szerződést kötöttek az Erzsébetvárosi térfigyelő rendszer bővítése II. ütemének megtervezése (kiviteli tervének elkészítése) és megvalósítása (továbbiakban vállalkozási szerződés) tárgyban.
2. A vállalkozási szerződés módosítása vált szükségessé az alábbi okok miatt:

Az eredeti műszaki tartalomban kulcsos zárral zárható szerelődoboz szerepel, amely helyett a vállalkozó javaslata és több éves telepítési és üzemeltetési tapasztalata alapján 6db csavarral zárható szerelődoboz kiépítése célszerű. A helyettesítő termékek műszaki egyenértékűségéről és egyező kereskedelmi áráról a Vállalkozó nyilatkozatot csatolt, illetve jelen okirat aláírásával is kijelenti, hogy a helyettesítő termék az eredeti műszaki tartalom szerinti termékkel műszakilag egyenértékű és kereskedelmi áruk megegyezik.

Ez a vállalkozási szerződés műszaki tartalmának módosítását jelenti. A vállalkozási díjat a módosítás ugyan nem érinti, azonban a tételes költségvetést igen, annyiban, hogy abban az eredeti műszaki tartalom szerinti termék helyett a fentiekben megjelölt helyettesítő termék szerepel.

Jelen „Vállalkozási szerződés 1.sz. módosítása” okirat 1.sz. mellékletét képezi a módosított tételes költségvetés.

A módosított költségvetés továbbá a szerződés mellékletét képezi akként, hogy a vállalkozó ajánlatában szereplő tételes költségvetés helyébe a jelen okirattal módosított tételes költségvetés lép.

Továbbá a módosítás arra tekintettel is szükségessé vált, hogy a vállalkozási szerződés elválaszthatatlan részét képező ajánlattételi dokumentációban foglaltakhoz képest egy kamera telepítési helyszín módosítása szükséges a társasház hozzájárulásának hiányában. A kamera telepítési helyszín módosítására tekintettel az új helyszín engedélyezési, valamint a telepítési munkáinak elvégzése az eredetileg megállapított teljesítési határidőben nem fejezhetők be, erre tekintettel a teljesítési határidő módosítása szükséges.

Jelen „Vállalkozási szerződés 1. számú módosítása” okirat 2. számú mellékletét képezi az összes, 23 darab kameraállást tartalmazó címjegyzék, mely címjegyzék a vállalkozási szerződés mellékletét is képezi majd akként, hogy az Ajánlati Dokumentációban megjelölt kamerahelyszínek felsorolására vonatkozó rész helyébe a „Kamera helyszínek jegyzéke” című dokumentum lép.

Továbbá a vállalkozási szerződésben a jótállási biztosíték érvényességének határidejére téves utalás történik, melyet jelen szerződésmódosítás során korrigálnak a felek.

3. A 2. pontban rögzítettekre tekintettel a felek a vállalkozási szerződést az alábbiak szerint módosítják (a módosított szövegrészek dőlt betűvel jelölve):

3.a) A vállalkozási szerződés 2.6. pontja az alábbiak szerint módosul:

2.6. A vállalkozó a kivitelezési munkákat köteles ***2015. november 30. napjáig*** befejezni. A megrendelő előteljesítést elfogad.

3.b) A vállalkozási szerződés 8.14. pontja az alábbiak szerint módosul:

8.14. Amennyiben a vállalkozó jelen szerződés 8.12. pontjának b-e) alpontja szerinti formájában nyújtja át a biztosítékot, annak feltétel nélkülinek, visszavonhatatlan és jelen szerződés ***7.8. pontja*** szerinti teljesítési határideig érvényesnek kell lennie. A megrendelő kizárólag olyan biztosítékot fogad el, amelyben a bank/biztosító vállalja, hogy amennyiben a megrendelő arról tájékoztatja, miszerint a vállalkozó bármely okból nem tett eleget szerződésben foglalt teljesítési kötelezettségeinek vagy jogutód nélkül megszűnt, úgy a vállalkozó helyett a megrendelő első felszólítására átutalja a biztosítékot vagy a biztosítékból a megrendelő által megjelölt összeget a megrendelő bankszámlájára. A bank vagy a biztosító által vállalt garanciában, banki készfizető kezességvállalásban, illetve a biztosítási szerződés alapján kiállított (készfizető kezességvállalást tartalmazó) kötelezvényben rögzíteni kell, hogy a bank/biztosító a követelést nem vitatja, lemond a szolgáltatás visszautasítására, visszatartására, annak vitatására vagy beszámítására vonatkozó valamennyi jogáról, az alapjogviszonyt nem vizsgálja, továbbá arról is, hogy a vállalkozónak a szerződésből vagy azzal kapcsolatban illetve más jogviszonyból eredő, a megrendelővel szembeni követeléseit érvényesítse. Az ezzel ellentétes tartalmú biztosítékot a megrendelő visszautasítja.

3.c) A vállalkozási szerződés 16.2. pontja az alábbiak szerint módosul:

* 1. A következő dokumentumok a szerződés elválaszthatatlan részét képezik és ezzel együtt kezelendők:
* Az eljárást megindító felhívás,
* Ajánlati Dokumentáció ***azzal, hogy az ajánlati dokumentációban megjelölt kamerahelyszínek felsorolására vonatkozó rész helyébe a „Kamera helyszínek jegyzéke” című dokumentum lép***,
* Vállalkozó ajánlata ***azzal, hogy a Vállalkozó ajánlatában szereplő tételes költségvetés helyébe az 1. sz. szerződésmódosítással módosított tételes költségvetés lép***.

4. A vállalkozási szerződés jelen módosítással nem érintett részei változatlan tartalommal hatályosak.

5. Jelen szerződés módosítás érvényességének feltétele, hogy Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága jelen módosítást elfogadja.

6. Felek a jelen módosítást annak elolvasása után, mint akaratukkal mindenben megegyezőt írják alá.

Budapest, 2015. ………………………………

|  |  |
| --- | --- |
| ……………………………………..  **Budapest Főváros VII. kerület**  **Erzsébetváros Önkormányzata**  képviseletében:  Vattamány Zsolt polgármester  Megrendelő | …………………………………………  **ERANDO Biztonságtechnikai Tanácsadó és Kereskedelmi Korlátolt Felelősségű Társaság**  képviseletében:  Kandolka Károly  Vállalkozó |

Ellenjegyzi: Pénzügyi ellenjegyzés:

…………………………………………. ……………………………………..

Dr. Gotthard Gábor Fitosné Zemanovics Zsuzsanna

Jegyző Pénzügyi Iroda vezetője